কথা মতো চলতি বছরের এপ্রিলে কাওসার দেশে আসেন। সারণ আসেন ১লা মে। সরাসরি যান কুলাউড়ায় কাওসারের বাড়িতে। এরই মধ্যে ইসলাম ধর্ম গ্রহণ করেন সারণ। নাম রাখা হয় আয়েশা রাহ সারন শাকুর। ৫ই মে কোন আনুষ্ঠানিকতা ছাড়াই বিয়ে হয় তাদের। সব কিছু ভালই চলছিল। এর মধ্যে সারণ চলে যান ফিলিপাইনে। ফেরেন গত ১৬ই জুলাই। তবে বাড়িতে না এসে কাওসার সহ উঠেন রাজধানী ঢাকার একটি অভিজাত হোটেলে। পরবর্তিতে কাওসারের সঙ্গে তাকে কুলাউড়ার গ্রামের বাড়িতে আসতে হয়। এখানে এসেই শুরু হয় নাটকীয়তার।  তার কাছে দাবি করা হয় টাকা। বাড়ির ঘর বানানোর জন্য পরিবারের লোকজন সারণের কাছে চেয়ে বসেন ১০ লাখ টাকা দিতে অপারগত জানালে তাকে মারধর করা হয়। সারণ বিষয়টি ঢাকার ফিলিপাইন দূতাবাসে টেলিফোনে অবহিত করেন। সেখান থেকে বিষয়টি কুলাউড়া থানাকে অবহিত করা হলে পুলিশ বৃহস্পতিবার রাতে সারন ও কাওছারকে আটক করে। ফিলিপাইন দূতাবাসের সহকারী রাষ্ট্রদূত মেরি গ্রেইস ভি ভিলিয়ামর সারনকে তাদের হেফাজতে নিয়ে যান। কাওছারকে পাঠানো হয় হাজতে।